

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή 13/10/2015  
ΝΟΜΟΣ ΑΤΤΙΚΗΣ Αριθμ. πρωτ. 34122  
ΔΗΜΟΣ ΑΓΙΑΣ ΠΑΡΑΣΚΕΥΗΣ  
ΓΡΑΦΕΙΟ ΠΡΟΕΔΡΟΥ  
Λεωφ. Μεσογείων 415-417  
153 43 Αγία Παρασκευή  
Τηλ.: 213-2004-541   
Fax: 213-2004-529

**ΠΡΟΣ :**Τα μέλη του Δημοτικού Συμβουλίου

**ΘΕΜΑ:** Συζήτηση και λήψη απόφασης για Παράταση Δημοσίων Επενδύσεων Ε.Π. «Ανάπτυξη Ανθρώπινου Δυναμικού» ΕΣΠΑ 2007-2013, μέσω προγραμματικών συμβάσεων έως 31-12-2015, βάσει του Φ.Ε.Κ. Αρ. Φύλλου 127/08-10-2015 άρθρο 1.

Κατόπιν του Φ.Ε.Κ. αρ. Φύλλου 127/08-10-2015 άρθρο 1 προκύπτει ότι «Οι ‘Κοινωνικές Δομές Άμεσης Αντιμετώπισης της Φτώχειας» μετά την ολοκλήρωση και λήξη των πράξεων στο πλαίσιο του Ε.Π. « Ανάπτυξη Ανθρώπινου Δυναμικού» του ΕΣΑΠΑ 2007-2013 θα χρηματοδοτηθούν από το εθνικό σκέλος του Προγράμματος Δημοσίων Επενδύσεων του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης.

Η χρηματοδότηση αφορά υπηρεσίες που παρέχονται από τη λήξη των πράξεων μέχρι το αργότερο 31.12.2015 και υλοποιούνται μέσω προγραμματικών συμβάσεων χωρίς υποχρέωση υποβολής εγγυητικής επιστολής καλής εκτέλεσης. Για τις δαπάνες θα γίνει αναλογική εφαρμογή των όρων που προέβλεπαν οι σχετικές προσκλήσεις και αποφάσεις ένταξης στο πλαίσιο ΕΠΑΝΑΔ 2007-2013.

Φορέας υλοποίησης και παρακολούθησης των ως άνω συμβάσεων ορίζεται η Γενική Γραμματεία Πρόνοιας. Με απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης δύναται να καθορίζεται κάθε αναγκαία λεπτομέρεια για την υλοποίηση της παρούσας. Η παρούσα διάταξη ισχύει από 1 Οκτωβρίου 2015.

Στα πλαίσια αυτά και με δεδομένη τη βούληση του Δήμου Αγίας Παρασκευής να συνεχίσει την λειτουργία των ανωτέρω κοινωνικών δομών και μετά τη λήξη της χρηματοδότησης τους πέραν της 31ης Δεκεμβρίου 2015, παρακαλώ για τη λήψη απόφασης χρηματοδότησης με ιδίους πόρους του προγράμματος μέχρι να υπάρξει εκ’ νέου ένταξη του προγράμματος σε χρηματοδοτούμενο πρόγραμμα.

**Ο Εντεταλμένος Δημοτικός Σύμβουλος των Κοινωνικών Δομών**

**Γεράσιμος Χρ. Βλάχος.**